钦定古今图书集成/明伦汇编/氏族典/第224卷 > 《廖用贤尚友录》 > 阳藻
## 钦定古今图书集成/明伦汇编/氏族典/第224卷 > 《廖用贤尚友录》 > 阳藻

按《魏书阳尼传》：“伯庆从父弟藻，字景德，少孤，有雅志，
涉猎经史。太和初，举秀才，射策高第，以母疾还，征拜
中书博士，诏兼礼官，拜燕宣王庙于长安。还，授宁远
将军，赐爵魏昌男，选为廷尉正，转考功郎中，除建德
太守，寻假宁远将军，领统军。外防内抚，甚得居边之
称。解任还家。久之，除兖州左将军府长史，又拜瀛州”
安东府长史，加扬烈将军。藻以年老归家，阖门不关
世事。孝昌中，在乡为贼帅杜洛周所囚，发病卒。永熙
中，赠征卤将军、幽州刺史。子贞，字世干，早卒。